OpenLLM-France/wikimedia huggingface dataset:
# 1682
## Esdeveniments

* 29 de juny: després de morir sense descendència el tsar Teodor III, el Boiar (consell de nobles russos) va designar el seu germà Pere, amb només 10 anys, amb la regència de la seva mare. Però una de les germanastres de Pere, Sofia, va dirigir una revolta en què van morir molts familiars i amics de Pere, i que va acabar quan Sofia va aconseguir que Ivan, germà de Pere i a qui li tocava ser tsar per ser el germà gran, compartís el tron. Més tard, Pere va quedar com a únic monarca, i durant el seu regnat Rússia es va modernitzar, l'exèrcit va ser reorganitzat i es va fundar la ciutat de Sant Petersburg.
* 6 de maig: La cort francesa s'instal·la al Palau de Versalles.
* Nova aparició del Cometa de Halley.
* Es crea el primer establiment educatiu de La Salle.

## Naixements

* Rio de Janeiro: Maria Úrsula de Abreu e Lencastre, militar portuguesa destacada per ser una de les poques dones portugueses conegudes per haver servit en les forces armades del país durant l'època colonial.
* 17 de juny, Estocolm, Suècia: Carles XII de Suècia, rei de Suècia (m. 1718).

## Necrològiques

* 19 de febrer, Barcelona: Lluís Vicenç Gargallo, músic i compositor de l'època barroca (n. ca. 1636).
* 15 de febrer, Quwo, Shaanxi (Xina): Gu Yanwu, filòsof i historiador xinès (n. 1613).
* 24 de juliol, Kinderhook, Nova York (EUA): Martin van Buren, advocat, 8è President dels Estats Units d'Amèrica. (n. 1782).
* 7 d'octubre, Pequín (Xina): Ludovico Buglio, jesuïta italià, missioner a la Xina (n. 1606).
* Barcelona: Alfonso de Sotomayor, 108è President de la Generalitat de Catalunya.

## Referències

* ↑ Soler, Jordi; Toni Strubell «Efemèrides». El Punt Avui, 09-06-2029 [Consulta: 18 novembre 2011].
* ↑ Buckley, Veronica. Madame De Maintenon: The Secret Wife of Louis XIV. Bloomsbury Publishing, 2009, p.228. ISBN 0747596549.
* ↑ «Charles XII | king of Sweden» (en anglès). [Consulta: 16 juny 2020].
* ↑ Chaussende, Damien, 1977- .... La Chine au XVIIIe siècle : l'apogée de l'empire sino-mandchou des Qing. París: Les Belles lettres, impr. 2013. ISBN 978-2-251-41051-7.
* ↑ Dehergne S.J., Joseph «Répertoire des jesuites de Chine de 1552 à 1800» (en francès). Bibliotheca Instituti Historici S.J., XXXVII, 1973.
# Sant Blai

«Sant Blai» té aquests significats:
* Sant Blai de Sebaste, metge i bisbe de Sebaste considerat sant per diverses confessions del cristianisme
* Porrat de Sant Blai, a Potries (La Safor)
* Orde de Sant Blai, orde militar fundat a Palestina cap al 1191 pel rei de la Cilícia Armènia, desaparegut cap al 1274
* Sant Blai (Pere Fernández), quadre de Pere Fernández pintat cap a 1517
* Toponímia:
** Sant Blai (Alacant), barri de la ciutat d'Alacant
** Sant Blai (Alps Marítims), municipi francès al departament dels Alps Marítims i a la regió de Provença – Alps – Costa Blava
** Sant Blai del Fonoll, església romànica català al municipi de Passanant i Belltall (la Conca de Barberà)
** Sant Blai de Les, capella romànica a la vila de Les (Vall d'Aran)
** Sant Feliu i Sant Blai de la Roca d'Albera, església parroquial de la població rossellonesa de la Roca d'Albera
** Capella de Sant Blai de la catedral de Toledo, capella en honor de sant Blai de Sebaste a la planta baixa de la Catedral de Toledo
** Ermita de Sant Blai, diversos indrets
** Església de Sant Blai de Dubrovnik (Croàcia)
** Oratori de Sant Blai, primera església parroquial de Campos (Mallorca)
** Polígon de Sant Blai, barri de la ciutat d'Alacant
** Tossal de Sant Blai, muntanya al municipi de Cervià de les Garrigues (les Garrigues)
# Bill Laimbeer

William J. "Bill" Laimbeer, Jr. (Boston, Massachusetts, Estats Units, 19 de maig de 1957) és un entrenador professional nord-americà de bàsquet i antic jugador professional. La seva carrera va desenvolupar-se majoritàriament als Detroit Pistons. Conegut pel seu estil brusc i violent, comú en els Pistons dels 1980, on es van guanyar el malnom de “Bad Boys" (nois dolents).
La seva carrera com a entrenador a la WNBA a estat exitosa.

## Referències

* ↑ «Liberty’s Bill Laimbeer Named WNBA Coach Of The Year». WNBA, 17-09-2015. [Consulta: 11 juny 2022].
* ↑ Voepel, Mechelle. «Liberty give Laimbeer another shot». ESPN, 08-01-2015. [Consulta: 11 juny 2022].
* ↑ Gordon, Sam. «Bill Laimbeer mulls change in Las Vegas Aces' starting lineup», 05-06-2019. [Consulta: 11 juny 2022].
# Famatinita

La famatinita és un mineral de la classe dels sulfurs, que pertany al grup de la stannita. Rep el nom de la Sierra de Famatina, a l'Argentina, la seva localitat tipus.

## Característiques

La famatinita és una sulfosal de fórmula química Cu₃SbS₄. Es tracta d'una espècie aprovada per l'Associació Mineralògica Internacional, i publicada per primera vegada el 1873. Cristal·litza en el sistema tetragonal. La seva duresa a l'escala de Mohs es troba entre 3 i 4.
Segons la classificació de Nickel-Strunz, la famatinita pertany a «02.KA: Sulfarsenats i sulfantimonats, amb (As, Sb)S₄ tetraedre» juntament amb els següents minerals: enargita, petrukita, briartita, luzonita, permingeatita, barquillita i fangita.

## Formació i jaciments

Va ser descoberta a la Serra de Famatina, a la província de La Rioja (Argentina). Tot i tractar-se d'una espècie poc habitual ha estat descrita en tots els continents del planeta a excepció de l'Antàrtida.

## Referències

* ↑ «Famatinite» (en anglès). Mindat. [Consulta: 28 maig 2021].
# Mesquita Abu Dulaf

La mesquita d'Abu Dulaf (àrab: جامع أبو دلف, jāmiʿ Abū Dulaf) és un mesquita històrica situada uns 15 quilòmetres al nord de Samarra, en la governació de Salah ad-Din, a l'Iraq.

## Història

La mesquita fou aixecada en temps del desè califa abbàssida, al-Mutawàkkil, al 859. Presenta forma rectangular i consta d'un sahn a l'aire lliure envoltat de corredors, i el de l'alquibla n'és el major. És una de les mesquites més grans del món quant a superfície, amb 46.800 m². L'icònic minaret en espiral, que s'assembla al famós Malwiya de la Gran Mesquita de Samarra, n'és al costat nord. Sembla que el disseny solitari del minaret està inspirat en l'estructura de Firuzabad. Altres, però, pensen que el disseny solitari en espiral del minaret deriva de l'arquitectura dels zigurats mesopotàmics.
El minaret arriba als 32 m d'altura i s'alça sobre una base quadrada.

## Referències

* ↑ «Bos88 - Situs Slot Online Pragmatic Terpercaya Indonesia» (en anglés). [Consulta: 26 setembre 2024].
* ↑ «جامع کبیر». rch.ac.ir. دانشنامه جهان اسلام. [Consulta: 21 maig 2017].
* ↑ Henri, Stierlin. Comprendre l'Architecture Universelle 2. Fribourg, Switzerland: Office du Livre, 1977, p. 347.
* ↑ Abu Dulaf Mosque and Minaret. Arxivat 2015-11-12 a Wayback Machine. Cultural Property Training Resource. Retrieved:4 de gener de 2018.
# Adolfo Díaz-Ambrona Moreno

Adolfo Díaz-Ambrona Moreno (Badajoz, 26 de juliol de 1908 - Madrid, 17 de desembre de 1971) va ser un polític espanyol, advocat i ramader. Fill de María Dolores Moreno, Mestra de l'Escola Nacional de Cheles i de Juan Díaz Ambrona, advocat, natural de Cheles, assassinat per milicians exaltats el 10 d'agost de 1936 a Badajoz. Va ser gendre de Luis Bardají López que va ser Ministre d'Instrucció Pública i Belles Arts en la Segona República Espanyola i pare de Adolfo Díaz-Ambrona Bardají, fundador i primer president del PP d'Extremadura.
Va cursar els seus estudis de dret en la Universitat de Madrid i va ingressar per oposició en el Cos d'Advocats de l'Estat l'any 1931.
President de la Diputació de Badajoz des de 1949 fins a 1965. Gràcies a la seva labor en 1953 es recupera el cicle teatral a Mèrida. Promou la realització del Pla Badajoz sent membre de la seva direcció i del desenvolupament agro-industrial de la regió. Va ser conseller econòmic del Consell Superior d'Investigacions Científiques. Procurador en les Corts Espanyoles, on va presidir la comissió d'hisenda, va ser membre de la comissió de lleis, fonamentals i presidència del Govern, de la de pressupostos i de la permanent, i de la de govern interior de les Corts Espanyoles. Va presidir també la comissió transformadora en regadius del Pla de Desenvolupament Econòmic i Social (Plan de Desarrollo).
Va exercir la cartera del Ministeri d'Agricultura, Pesca i Alimentació entre el 8 de juliol de 1965 i el 29 d'octubre de 1969. En 1968 es crea, sota el seu mandat, el Fondo d'Ordenació i Regulació de les Produccions i Preus Agraris (FORPPA). Crea l'Agència de Desenvolupament Ramader, reorganitza el Ministeri d'Agricultura, Pesca i Alimentació refonent l'Institut Nacional de Colonització, Concentració Parcel·lària i Ordenació Rural en un sol organisme que serà posteriorment el IRYDA (Institut de Reforma i Desenvolupament Agrari) que acabarà transformant-se en l'empresa estatal Tragsa (Transformacions Agràries, S.A.); elabora la Llei de Caça, millora la Seguretat Social Agrària i la Llei d'Ordenació Rural, entre d'altres. Presideix la V conferència regional de la FAO que se celebra s Sevilla del 5 a l'11 d'octubre de 1966, sobre “l'estat de l'agricultura i l'alimentació s Europa”.
Va exercir com a propietari agrícola i ramader. Impulsor i promotor de l'Asociación Nacional de Criadores de Ganado Vacuno Selecto de Raza Retinta(ACRE), associació de ramaders que es constitueix en 1970.

## Referències

* ↑ Governs d'Espanya 1931-2008
* ↑ Díaz-Ambrona, Adolfo. Agricultura, 1965-1969. España: Ministerio de Agricultura, Pesca y Alimentación, 1970, p. 406.
* ↑ Díaz-Ambrona, Adolfo. Tres temas importantes para el desarrollo agrario. España: Ministerio de Agricultura, Pesca y Alimentación, 1968, p. 55.
* ↑ La Vanguardia «Reorganización del Gobierno». La Vanguardia Española, LXXXI, 30820, 1965. 1133-4932, 5-6.
# Black Oxen

Black Oxen és una pel·lícula muda de temàtica de ciència-ficció produïda i dirigida per Frank Lloyd i protagonitzada per Corinne Griffith, Conway Tearle i Clara Bow. La pel·lícula, basada en la novel·la homònima (1923) de Gertrude Atherton, es va estrenar el gener de 1924.

## Argument

Lee Clavering és un escriptor de peces teatral a Nova York que s'enamora d’una noia bella i misteriosa. La noia es fa passar per la comtessa austríaca Madame Zatianny però en realitat és Mary Ogden, una dona de la societat de 58 anys que va aconseguir a través d’un tractament mèdic retornar a la seva joventud. Janet Oglethorpe, una flapper molt animada, també està enamorada de Lee, però aquest encara no se n’ha adonat. Els plans de Lee per casar-se amb Madame Zatianny es veuen frustrats quan un dels seus antics admiradors revela el seu vergonyós secret i se l'emporta cap a Àustria. Al final, Lee descobreix la felicitat amb Janet

## Repartiment

* Corinne Griffith (Madame Zatianny/Mary Ogden)
* Conway Tearle (Lee Clavering)
* Clara Bow (Janet Ogelthorpe)
* Tom Ricketts (Charles Dinwiddie)
* Carmelita Geraghty (Anna Goodrich)
* Tom Guise (jutge Gavin Trent)
* Alan Hale (príncep Rohenhauer)
* Kate Lester (Jane Ogelthorpe)
* Harry Mestayer (James Ogelthorpe)
* Claire McDowell (Agnes Trevor)
* Lincoln Stedman (Donnie Ferris)
* Ione Atkinson (flapper)
* Mila Constantin (flapper)
* Fred Gamble (criat d’Oglethorpe)
* Otto Lederer (conseller austríac)
* Clarissa Selwynne (Gora Dwight)
* Eric Mayne (canceller)
* Otto Nelson (Dr. Steinach)
* Hortense O'Brien (flapper)
* Wilhelm von Brincken (ajudant del príncep Rohenhauer)
* Percy G. Williams (criat d’Ogden)

## Referències

* ↑ Pardy, George T. «‘Black Oxen’ carries universal appeal». Exhibitors Trade Review, 19-01-1924, pàg. 20.
* ↑ «The listening post». Screenland VIII, 2, 11-1923, pàg. 72.
* ↑ Soister, John T.; Nicolella, Henry; Joyce, Steve. American Silent Horror, Science Fiction and Fantasy Feature Films, 1913-1929 (en anglès). McFarland, 2014-01-10, p. 48. ISBN 978-0-7864-8790-5.

## Enllaços externs

* Black Oxen al catàleg de l'American Film Institute
# Sebastián Martínez y Pérez

Sebastián Martínez y Pérez (Treguajantes, La Rioja, 25 de novembre de 1747 – Múrcia, 24 de novembre de 1800) va ser un polític i comerciant espanyol il·lustrat, també va ser un col·leccionista de llibres, gravats i pintures.

## Biografia

malgrat que va néixer al Camero Viejo, es va establir a Cadis el 1771, on va ser tresorer del comitè de finances. Funda la societat de vins de Jerez de Martínez y Cía. que inicià l'exportació d'aquests vins al Regne Unit.
El 1799 va ser nomenat Tesorero Mayor del Reino i es va haver de traslladar a Madrid. Es va fer amic del pintor Francisco de Goya i ell el va retratar el 1792. Goya passà des de gener de 1793 sis mesos a la casa que Martínez tenia a Cadis, convalescent d'una greu malaltia que el va deixar sord. Allí va ser atès per Sebastián, i en agraïment Goya va intercedir l'any 1796 perquè aquest comerciant fos nomenat acadèmic de la Real Academia de Bellas Artes de San Fernando.
Entre els llibres que col·leccionava es troben tractats de Mengs, Muratori o Pedro Rodríguez de Campomanes, Feijoo i Jovellanos. En francès llibres de Boileau, Condillac, Descamps, Bosse o Dubois i Batteux. Entre els italians els de Baldinucci, Bellori, Lomazzo, Milizia i Vasari entre d'altres, amb la Storia dell Arti del disegno preso gli antichi (1783-1794) de Winckelmann i Le Arti de Bologna (1646), d'Annibale Carracci.
Entre els quadres comptava amb 743 obres de diversos gèneres, èpoques i procedències; es tractava de la col·lecció privada més important d'Europa en la seva època de Piranesi i de Hogarth, i alguns quadres de Velázquez i Murillo.

## Bibliografia

* BOZAL, Valeriano, Francisco Goya, vida y obra, Madrid, Tf, 2005, 2 vols. (Aficiones, 5-6), págs 124-127. ISBN 978-84-96209-39-8.
* CALVO Torre, Roberto «El Camero Viejo, cuna de hijos ilustres». Belezos, 7, 2008, pàg. 70. ISSN: 1886-4333 [Consulta: 25 gener 2014].
* GIL-DÍEZ USANDIZAGA, Ignacio (2014), "Sebastián Martínez, el amigo de Goya", Brocar (38), pp. 197-209. ISSN 1885-8309 https://publicaciones.unirioja.es/ojs/index.php/brocar/article/view/2690
# Kilkenny (cervesa)

La Kilkenny és una marca de cervesa rossa pertanyent al grup Diageo, fabricada a Kilkenny, a Irlanda.
Era elaborada a la cerveseria més vella d'Irlanda, la St. Francis Abbey des de l'any 1710. fins al seu tancament l'any 2013. Ara s'elabora a St. James's Gate brewery, Dublin.
Els ingredients són aigua, ordi maltejat, ordi maltejat rostit, llúpol i llevat. La seva taxa d'alcohol per volum és de 4,3°/L. Està disponible en tirador i en llaunes.
Encara que d'origen irlandès, és particularment popular al Canadà en els pubs irlandesos de Toronto (des que s'ha vist celebritats com Mike Myers, Drake i Robert Gates amb una Kilkenny a la mà) i a Austràlia (on és igualment disponible a la majoria dels pubs).

## Notes i referències

* 1 2 «Kilkenny, la cerveza de St Francis Abbey y St James's Gate» (en castellà). [Consulta: 25 abril 2022].
* ↑ Brewing in Kilkenny – Diageo Ireland
* ↑ RateBeer entry on Kilkenny
* ↑ «Diageo Brewery, Kilkenny». Arxivat de l'original el 2012-01-18. [Consulta: 28 setembre 2016].
# 1716
## Esdeveniments
### Països Catalans

* 16 de gener - Catalunya: el Consejo de Castilla, en nom del rei Felip V, hi promulga el Decret de Nova Planta, que annexiona el país a la Corona de Castella com a territori conquerit i sotmet a l'administració militar en abolir-ne totes les institucions de sobirania política (guerra de Successió).

### Resta del món
## Naixements
### Resta del món

* 20 de gener - Madrid, Espanya: Carles III, Duc de Parma i Plascència (1731-1735), Rei de Nàpols (1734-1759), i Rei d'Espanya (1759-1788). Tercer fill de Felip V i Isabel de Farnesi (m. Madrid, Espanya 1788).
* 25 de març: Hangzhou (Xina): Yuan Mei, poeta,magistrat,pintor i gastrònom xinès de la dinastia Qing (m. 1797).
* 12 d'abril: Torí, Ducat de Savoia: Felice Giardini violinista i compositor italià (m. 1796).
* 28 d'abril:- Saint-Laurent-sur-Sèvre (França): Louis-Marie Grignion de Montfort, prevere i teòleg francès, fundador de les congregacions de les Filles de la Saviesa, la Companyia de Maria Monfortana i els Gabrielistes (n. 1673).

## Necrològiques
### Resta del món

* 14 de novembre, Hannover, Ducat de Brunswick-Luneburg - Gottfried Wilhelm Leibniz, filòsof, matemàtic i polític alemany (n. 1646).
* 19 de juny, Japó - Tokugawa Ietsugu, 38è shogun.
* Patres: Mustafà Naima, historiador otomà.

## Referències

* ↑ «Es promulga el decret de la Nova Planta de l'Audiència del Principat | enciclopèdia.cat». [Consulta: 17 novembre 2020].
* ↑ Schirokauer, Conrad.. Breve historia de la civilizacion china. Barcelona: Ediciones Bellaterra, 2011. ISBN 978-84-7290-555-9.
* ↑ Dictionnaire des compositeurs.. France: Encyclopædia Universalis, [2016]. ISBN 2-85229-559-8.
* ↑ Larousse, Éditions. «Encyclopédie Larousse en ligne - saint Louis-Marie Grignion de Montfort» (en francès). [Consulta: 18 abril 2020].
# Eduard Portela i Marín

Eduard Portela Marín (Barcelona, 1934) és un dirigent esportiu català, exjugador i exentrenador de bàsquet. Ha sigut president de l'Associació de Clubs de Bàsquet (ACB) i de la ULEB. És titulat en màrqueting i diplomat en direcció de màrqueting.
Té el títol d'Entrenador nacional de bàsquet. Va començar entrenant a la Penya Sportiva Montserrat i al Malgrat, començant a destacar despés d'entrenar la UE Montgat quatre temporades. Arriba al FC Barcelona el 1965, fent-lo ascendir a la Primera Divisió. Després de deixar el Barça el 1968 i d'estar-se dues temporades en blanc, dirigeix durant quatre temporades el Sant Josep de Badalona, entre 1971 i 1974. Posteriorment va abandonar la banqueta per a convertir-se en el Director Tècnic del Barça, càrrec que va ocupar durant nou temporades entre 1972 i 1981. Durant aquest període va haver de tornar a la banqueta a finals de la temporada 1976-77, després de l'acomiadament de Todor Lazić i fins l'arribada de Kucharski, i novament en el mes de gener de 1979 després de la dimissió de Kucharski. Aquella temporada es guanyarà la Copa del Rei.
En el mes de juliol de 1982 any va abandonar la disciplina del FC Barcelona, i pocs dies després és contractat per entrar a formar part de l'Associació de Clubs de Bàsquet com a gerent. Va ser gerent de l'esmentada ACB fins al 1990, quan va ser elegit president. Des de llavors ha estat reescollit tres vegades en el càrrec.
El 1991 va fundar la ULEB, la Unió de les associacions de clubs dels diferents països europeus, de la qual també és president des de 1998.

## Referències

* ↑ «Eduard Portela Marín». Enciclopèdia de l'esport català. Grup Enciclopèdia. [Consulta: 10 octubre 2022].
* ↑ «Dimitó Kucharski y le sucede Portela». El Mundo Deportivo, 10-01-1979 [Consulta: 13 desembre 2024].
* ↑ Fernández, José Manuel «130-113: El Barcelona repitió título». El Mundo Deportivo, 13-04-1979 [Consulta: 15 desembre 2024].
* ↑ J.M.F. «¡Dimitió Portela!». El Mundo Deportivo, 14-07-1982 [Consulta: 29 gener 2025].
* ↑ «Definitivo: Portela, gerente de la Asociación de Clubs». El Mundo Deportivo, 30-09-1982 [Consulta: 30 gener 2025].
# Fernando Echavarri Erasum

Fernando Echavarri Erasum (Santander, Espanya 1972) és un regatista càntabre, guanyador d'una medalla d'or olímpica.

## Biografia

Va néixer el 13 d'agost de 1972 a la ciutat de Santander, capital de Cantàbria.

## Carrera esportiva

Va participar, als 31 anys, en els Jocs Olímpics d'Estiu de 2004 realitzats a Atenes (Grècia), on va aconseguir finalitzar en vuitena posició en la classe Tornado al costat d'Antón Paz, obtenint així un diploma olímpic. En els Jocs Olímpics d'Estiu de 2008 realitzats a Pequín (Xina), i juntament amb Paz, aconseguí guanyar la medalla d'or en aquesta competició.
Al llarg de la seva carrera ha aconseguit dues medalles d'or en el Campionat del Món de vela els anys 2005 i 2007. L'any 2005 aconseguí, així mateix, una medalla d'or en el Campionat d'Europa de vela.

## Enllaços externs

* (anglès) www.sailing.org - Fernando Echavarri Arxivat 2011-05-15 a Wayback Machine.
# Kill your friends

Kill your friends (Mata als teus amics) és una pel·lícula britànica de suspens i comèdia negra satírica de l'any 2015, dirigida per Owen Harris i escrita per John Niven basada en la seva novel·la de 2008 del mateix nom. La pel·lícula és protagonitzada per Nicholas Hoult.
El llargmetratge va ser seleccionat per a exhibir-se en el Festival de Cinema de Toronto de 2015. La pel·lícula va ser estrenada per StudioCanal el 6 de novembre de 2015.

## Argument

La pel·lícula es desenvolupa al Londres de 1997; La indústria musical britànica està en una ratxa guanyadora. Les bandes de música de britpop Blur, Oasi, Supergrass i The Verve governen les ones i Cool Britannia està en ple apogeu.
Steven Stelfox (Nicholas Hoult), s'obre camí a través del negoci de la música, un món on "ningú sap res" i on les carreres es fan i es destrueixen per l'atzar i per gustos volubles del públic general. Al llarg de la trama i impulsat per la cobdícia, l'ambició i les drogues, Stelfox viu el somni mentre busca el seu pròxim disc d'èxit. Però a mesura que els èxits s'esgoten i la indústria comença a canviar, Stelfox porta el concepte de "melodies assassines" a un nou nivell per salvar la seva carrera.

## Repartiment

* Nicholas Hoult és Steven Stelfox
* James Corden és Roger Waters
* Geòrgia King és Rebecca
* Craig Roberts és Darren
* Jim Piddock és Derek Sommers
* Joseph Mawle és James Trellick
* Ed Skrein és Danny Rent
* Tom Riley és Tony Parker-Hall
* Ed Hogg és DC Woodham
* Rosanna Arquette és Barbara
* Moritz Bleibtreu és Rudi
* Damien Molony és Ross
* Dustin Demri-Burns és David Schneider
* Al Weaver és Bill
* Bronson Webb és Rob Hastings
* Ella Smith és Nikki
* David Avery és Fisher

## Referències

* ↑ «Music Biz Satire ‘Kill Your Friends' Starts to Shoot in London | Variety» (en anglès). web.archive.org, 10-03-2014. Arxivat de l'original el 2014-03-10. [Consulta: 17 novembre 2023].
* ↑ «Sandra Bullock's 'Our Brand Is Crisis,' Robert Redford's 'Truth' to Premiere at Toronto». Variety, 18-08-2015. Arxivat de l'original el 2015-08-19. [Consulta: 18 agost 2015].
# 1742

El 1742 (MDCCXLII) fou un any comú començat en dilluns del calendari julià.

## Esdeveniments
### Resta del món

* 8 d'abril - A Dublín es representa per primera vegada El Messies de Haendel
* Construcció de la Porta de la Ciutadella de Montevideo
* S'identifica el carbonat de potassi
* Inici de les operacions de Whitbread, de servei de restauració
* Edificació de la Staatsoper Unter den Linden a Berlín
* Tractat de Berlín (1742)
* Es formula la Conjectura de Goldbach
* Henry Fielding escriu Joseph Andrews
* Es crea l'escala de temperatura que usa el Grau Celsius com a unitat
* Revolta quítxua al Perú

## Naixements
### Països Catalans

* 24 de novembre, Barcelona: Antoni Capmany, empresari, catalanista i mecenes català.

### Resta del món

* 14 d'agost, Marsellaː Marie Allard, important ballarina francesa (m. 1802).
* 9 de desembre: Carl Wilhelm Scheele, químic suec (m. 1786).
* 25 de desembre, Eisenach: Charlotte von Stein, dama de companyia, escriptora i amiga de Goethe i Schiller (m. 1827).
* Seegräben, Zúric: Johann Heinrich Egli, músic suís

## Necrològiques
### Resta del món

* 14 de gener - Edmund Halley, matemàtic i astrònom.
* Lluïsa Elisabet d'Orleans.
* Pedro de Ribera, arquitecte espanyol.

## Referències

* ↑ Crilly, Tony (2007). 50 Mathematical Ideas you really need to know. London: Quercus
* ↑ Martín Lienhard, Disidentes, Rebeldes, Insurgentes : Resistencia Indígena y Negra en América Latina: Ensayos de Historia Testimonial, Iberoamericana Editorial, 2008
* ↑ Tots els biògrafs han copiat l'extracte del certificat de bateig publicat per Émile Campardon (L'Académie royale de musique a la Plantilla: S-, t. I, p. 12), extracte pel qual la ballarina sembla quatre anys més jove. Heus aquí el seu veritable certificat de bateig descobert a la parròquia de Saint-Ferréol a Marsella: "Marie Allard, filla de Pierre i Catherine Feuillet, es va casar, va néixer i va ser batejada en aquesta parròquia el 14 d'agost de 1738. El seu padrí era Jean Barthelemy Priou, i la seva padrina, la senyoreta Catherine Coste. El pare present, tot signat.
* ↑ «Charlotte von Stein» (en anglès). Encyclopaedia Britannica. [Consulta: 25 octubre 2022].